رام گوپال گھوش

رام گوپال گھوش () (1815ء – 1868ء) ایک ہندوستانی تاجر، سماجی مصلح، مقرر اور ینگ بنگال کے رہنماؤں میں سے ایک تھے۔ انہیں ہندوستان کا ڈیموس تھینز کہا جاتا تھا۔ نیز گھوش ان افراد میں سے تھے جنہوں نے نسواں اسکول قائم کرنے میں جان ایلیٹ ڈرنک واٹر بیتھون کی مدد کی تھی۔

ابتدائی زندگی 
رام گوپال گھوش کا آبائی وطن ہوگلی ضلع میں واقع بگاتی ہے۔ ان کے والد گووند چندر گھوش کی کلکتہ کے چائنا بازار میں چھوٹی سی دکان تھی۔ ان کے نانا دیوان رام پرساد سنگھ کلکتہ میں کنگ ہیملٹن اینڈ کمپنی کے دفتر میں کام کیا کرتے تھے۔ گھوش اپنے نانیہال ہی میں پیدا ہوئے۔

ان کی ابتدائی تعلیم کے متعلق دو مختلف آرا پائی جاتی ہیں۔ پہلی رائے یہ ہے کہ ابتدا میں ان کا داخلہ شیربرن اسکول میں ہوا جہاں انہوں نے انگریزی سیکھنی شروع کر دی تھی۔ اسی اثنا میں ہندو کالج کے ایک طالب علم ہرا چندر گھوش جو بعد میں ینگ بنگال کے رہنما بنے، ان کی شادی رام گوپال کی کسی عزیزہ سے ہوئی۔ جب ہرا چندر نے نوخیز رام گوپال کی دلچسپی دیکھی تو انہیں ہندو کالج میں داخلہ دلانے کی کوشش کی۔ رام گوپال کے والد کے پاس ہندو کالج کے اخراجات کے لیے پیسے نہیں تھے۔ کنگ ہیملٹن اینڈ کمپنی کے مسٹر راجرز ان کی فیس ادا کرنے کے لیے راضی ہو گئے اور یوں ہندو کالج میں ان کا داخلہ ہو گیا۔

جبکہ دوسری رائے یہ ہے کہ مسٹر راجرز نے انہیں شروع ہی میں ہندو کالج میں داخل کر دیا تھا۔

گھوش کا یہ سلسلہ زیادہ دنوں تک جاری نہ رہا۔ ان کی ذہانت نے ڈیوڈ ہیئر کو ان کی جانب متوجہ کر دیا اور جلد ہی ان کی فیسیں معاف کر دی گئیں۔ اس دوران میں وہ ڈیروزیو کے درس میں شریک ہوئے اور جلد ہی رام تنو لاہری اور دیگر ڈیروزی پسندوں کے حلقے میں شامل ہو گئے۔ رام گوپال کی محنت اور لگن نے دیروزیو کی توجہ ان کی جانب مبذول کی اور وہ انہیں خارجی اوقات میں انگریزی فلسفہ اور شاعری پڑھانے لگے۔

حوالہ جات 

1815ء کی پیدائشیں
1868ء کی وفیات
بنگال سانچے
بنگالی شخصیات
بنگالی نشاۃ ثانیہ سے منسلک شخصیات
بھارتی اسکولوں و کالجوں کے بانیان
پریزیڈنسی یونیورسٹی، کولکاتا کے فضلا
ضلع ہوگلی کی شخصیات
کلکتہ یونیورسٹی کے فضلا
ینگ بنگال
کولکاتا کی کاروباری شخصیات
کولکاتا کی شخصیات
Short description is different from Wikidata
انیسویں صدی کی بنگالی شخصیات
بنگالی ہندو
بھارتی کاروباری افراد
بھارتی سماجی کارکن
مغربی بنگال کے سماجی کارکن